stanford-oval/wikipedia huggingface dataset:
דז'ה שבשטין
ביוגרפיה

דז'ה שטרן נולד בבודפשט במשפחה יהודית כבנם של ז'יגמונד שטרן ושל גיזלה וירט. את דרכו בתיאטרון החל בשנת 1921 בלהקת התיאטרון של אחיו גזה שבשטין במישקולץ כמזכיר התיאטרון. משנת 1924 היה סגן מנהל "תיאטרון העיר" (Városi Színház) בבודפשט. לאחר משא ומתן ממושך, נחתם איתו חוזה ניהול לשש שנים של "תיאטרון האמנים המטרופוליטני" (Fővárosi Művész Színház) מיוני 1930. הוא החזיר את שמו הקודם לתיאטרון, דהיינו "תיאטרון האופרטה המטרופוליטני" שבשמו היום נקרא תיאטרון האופרטה של בודפשט, אך נאלץ לסגור את שעריו מספר פעמים בגלל הנוכחות הנמוכה של קהל בשנות המשבר העולמי הגדול שהשפיע גם על הונגריה.  משנת 1945 ועד פרישתו ניהל את ענייני התיאטראות בזה אחר זה: של קברט הפודיום (Pódium Kabaré), משנת 1951 הבמה העליזה, בין השנים 1956–1964, היה מנהל הכספים והעסקי של "תיאטרון יוז'ף אטילה" (József Attila Színház) בבודפשט. הוא ארגן מופעי תיאטרון תובעניים, והעסיק את הנציגים המובילים של הז'אנר.
שבשטין הובא למנוחת עולמים בבית הקברות היהודי ברחוב קוזמה בבודפשט.
לקריאה נוספת

לקסיקון ביוגרפי הונגרי
לקסיקון התיאטרון ההונגרי
לקסיקון אומנויות הבמה ההונגרי (1929-1931, עורך. אלאדר שפפלין)
הערות שוליים

↑  "Születési bejegyzése a Pesti Izraelita Hitközség születési akv. 2367/1895. folyószáma alatt".
↑  A Fővárosi Művész Színház bérlete Sebestyén Dezsőé: Hat évre szól a bérleti szerződés, Az Est 21. évfolyam 129. szám- 1930. június 8. (online: adtplus.arcanum.hu)
↑  Koch Lajos: A Fővárosi Operettszínház műsora, Színháztörténeti füzetek 55., library.hungaricana.hu - 1973.
דז'ום

| --- | --- |
 מדינה:  קמרון קמרון
 אזור:  אזור הדרום
 ראש העיר:  וינסנט פומאן נ'גאנה
 שטח:  5,442 קמ"ר
 אוכלוסייה:  ‏
  ‑ בעיר:  18,050 (2005)
  ‑ צפיפות:  3.317 נפש לקמ"ר (2005)
 קואורדינטות:  2°40′00″N 12°40′00″E﻿ / ﻿2.666667°N 12.666667°E﻿ / 2.666667; 12.666667 
 אזור זמן:  UTC +1
 https://mairie-djoum.com/
  מפת מיקום  מפה מפורטת   (למפת קמרון מוגדלת) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה דז'ום(למפת קמרון רגילה) יאונדה דואלה מרואה גארואה ברטואה במנדה נגאונדרה ניגריה ניז'ר צ'אד הרפובליקה המרכז אפריקאית  קונגו גבון גינאה המשוונית  מפרץ גינאה דז'ום(למפת אזור הדרום רגילה) אבולווה סאנגמלימה קריבי המזרח המרכז החוף גינאה המשוונית גבון ר. ק.דז'ום(למפת אזור הדרום מוגדלת) אבולווה סאנגמלימה קריבי המזרח המרכז החוף גינאה המשוונית גבון ר. ק.דז'ום  he tabBackground:;tabBorder:#aaa;defaultTab:0;
 
דז'ום (בצרפתית: Djoum) היא עיירה שנמצאת בדרום קמרון.
גאוגרפיה

קילומטרים אחדים צפונה מדז'ום נמצאת שמורת החי דג'ה וכ-50 ק"מ דרומה מהעיירה נמצא הגבול של קמרון עם גבון. העיירה נמצאת כ-185 קילומטרים מעיר הבירה יאונדה וכ-173 ק"מ מבירת האזור אבולווה.
תנועה ותחבורה

העירייה ממוקמת על יד הכביש הלאומי N9. הכביש D36 מתחיל דרומית לעיירה. יש מנחת מטוסים ליד העיירה.
הערות שוליים

1 2  Djoum (Arrondissement, Cameroon) - Population Statistics, Charts, Map and Location, citypopulation.info
↑  Dictionnaire des villages du Dja-et-Lobo, Institut de recherches scientifiques du Cameroun, juin 1965, 103 p.
↑  Hubert Ngoumou Mbarga, L'action collective locale et la gestion des forêts communautaires : cas des communautés rurales de Djoum au Sud Cameroun, Université Bordeaux Montaigne, 2014, lire en ligne (thèse de géographie humaine)
↑  Site officiel de la ville de Djoum
↑  Djoum, sur le site Communes et villes unies du Cameroun (CVUC)
↑  Djoum, באתר satellites.pro
↑  Mapa de Djoum en גוגל מפות
ערך זה הוא קצרמרבנושא יישובים בקמרון. אתם מוזמנים לתרום לוויקיפדיה ו.
דג ריאות דרום-אמריקאי

| דג ריאות דרום-אמריקאי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי סנפירים בשרניים
מחלקה:: בעלי סנפירים בשרניים
סדרה:: בעלי שתי ריאות
משפחה:: דגי ריאות דרום-אמריקאים
סוג:: דג ריאות דרום-אמריקאי
מין:: דג ריאות דרום-אמריקאי
שם מדעי
 Lepidosiren paradoxa ‏פיטזינגר, 1837

דג ריאות דרום-אמריקאי (שם מדעי: Lepidosiren paradoxa) הוא מין מקבוצת דגי ריאות שהם דגים מקבוצה קדומה שהשתמרה עד ימינו. דגים אלה יכולים לנשום אוויר על היבשה והם מהווים מיני מפתח לקבוצת בעלי ארבע רגליים שכוללים את חולייתני היבשה המודרניים. הוא המין החי היחידי במשפחתו.
הוא חי בטבע באמזוניה, נהר פרגוואי ונהר הפרנה וכן בביצות ואגמים קטנים באזור זה.
דג זה מגיע לאורך של עד 125 ס"מ, בצבעי זהוב עד שחור בקטנותם, כשהבוגרים בצבעים חום או אפור. הלסת התחתונה מחוברת עם קטע עצם בולט ואזור הלסתות בולט וגרמי. השיניים חדות אך לא בולטות ביותר. דג זה כמעט עיוור ומרגיש בעיקר בחוש הריח את הסביבה. יש לו מעט מאוד סנפירים, מה שמזכיר מראה של צלופח, אף שהוא לא קרוב אליו. סנפיר הגב גדול ומגיע עד לזנבו המעוגל. לדגים אלו ישנה יכולת לנשום אוויר ביבשה וגם במים על ידי הזימים החיצוניים שלהם.
הם טורפים, האוכלים בצעירותם חרקים וחלזונות. הבוגרים אוכלים בעיקר אצות וחסילונים וכמו כן טורפים דגים אחרים.
בעונה הרטובה הם מזדווגים. הנקבה מטילה ביצים והזכר שומר עליהם. מהביצים בוקעים צאצאים דמויי ראשנים.
בעונה היבשה הם מתחפרים בבוץ, בגומה בעומק 30 ס"מ, ובה הם שוהים עד העונה הגשומה. לאורך כל העונה הזאת הם כלואים בתוך מחסום ריר, המגן עליהם מפני התייבשות למוות.
ראו גם

דג ריאות אוסטרלי
בעלי ארבע רגליים
דוברה (פולין קטן)

| --- | --- |

בית ספר בעיירה
 מדינה:  פולין פולין
 פרובינציה:  פולין קטן (פרובינציה) פולין קטן
 מחוז:  לימנובה
 גמינה:  דוברה
 גובה:  460 מטרים
 אוכלוסייה:  ‏
  ‑ בעיירה:  3,218 (31 במרץ 2021)
 קואורדינטות:  49°42′50″N 20°15′10″E﻿ / ﻿49.713889°N 20.252778°E﻿ / 49.713889; 20.252778 
 אזור זמן:  UTC+1
  מפת מיקום  מפה מפורטת   (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטידוברה(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין ז'שוב צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטידוברה(למפת פרובינציית פולין קטן רגילה) קרקוב טרנוב נובי סונץ' אושוויינצ'ים שוויינטוקז'יסקיה שלזיה פ ו ד ק ר פ צ ק י ה סלובקיהדוברה(למפת פרובינציית פולין קטן מוגדלת) קרקוב טרנוב נובי סונץ' אושוויינצ'ים שוויינטוקז'יסקיה שלזיה פ ו ד ק ר פ צ ק י ה סלובקיהדוברה  he tabBackground:;tabBorder:#aaa;defaultTab:0;
דוברה (בפולנית: Dobra, נהגה [ˈdɔbra]) הוא כפר קטן בגמינה דוברה שבמחוז לימנובה בפרובינציית פולין קטן בדרום-מזרח פולין.
בעיירה התקיימה לפני מלחמת העולם השנייה קהילה יהודית. בראשית שנות ה-30 של המאה ה-20 עמד אחוז היהודים מכלל תושבי העיירה על עשרה אחוזים (184 מ-1,831), מספרם כמעט הוכפל עד פרוץ המלחמה. בעיירה לא הוקם גטו ויהודיה גורשו ללימנובה, נובי-וישניץ ומשאנה דולנה. בודדים מיהודי העיירה שרדו את השואה.
דייוויד וסט

| --- | --- |

 לידה:  29 באוגוסט 1980 (בן 44) טינק שבניו ג'רזי
 עמדה:  פאוור פורוורד
 גובה:  2.06 מטרים
 מספר:  30
 מכללה:  אוניברסיטת זייבייר
 דראפט:  בחירה מספר 18, 2003 ניו אורלינס הורנטס
 קבוצות כשחקן
 2003–2011   2011–2015   2015–2016   2016–2018:  ניו אורלינס הורנטס   אינדיאנה פייסרס   סן אנטוניו ספרס   גולדן סטייט ווריורס
 הישגים כשחקן
 2 אליפויות NBA ‏(2017, 2018) 2 הופעות במשחק האולסטאר (2008, 2009)
דייוויד מורר וסט (באנגלית: David Moorer West; נולד ב-29 באוגוסט 1980 בטינק, ניו ג'רזי) הוא כדורסלן עבר אמריקאי, ששיחק בליגת ה-NBA בין השנים 2003–2018. גובהו 2.06 מטרים.
קריירה

וסט, בוגר אוניברסיטת זייבייר, נבחר על ידי ניו אורלינס הורנטס במקום ה-18 בדראפט 2003.
בשתי עונותיו הראשונות בליגה, מיעט לשחק וממוצעיו היו בהתאם. רק בעונת 2005/2006, החל להציג יכולת מרשימה והקפיץ את ממוצעיו באופן דרסטי ל-17.1 נקודות, 7.4 ריבאונדים ו-1.2 אסיסטים בכ-34 דקות למשחק וסיים שני בהצבעה לשחקן המשתפר של העונה, אחרי בוריס דיאו. וסט המשיך להשתפר ובעונת 2007/2008, אף הוביל את קבוצתו לרבע גמר הפלייאוף עם ממוצעים של 20.3 נקודות, 8.9 ריבאונדים, 2.3 אסיסטים ו-1.3 חסימות למשחק ונבחר להשתתף במשחק האולסטאר. בעונה שלאחר מכן ביסס את מעמדו כאחד הגבוהים הטובים בליגה ושוב נבחר לשחק באולסטאר כשהוא קולע 21 נקודות ומוריד 8.5 ריבאונדים בממוצע למשחק ושוב מוביל את ניו אורלינס לפלייאוף.
בתחילת עונת 2012/2013 הוא עבר לאינדיאנה פייסרס תמורת 20 מיליון דולר לחוזה של שנתיים. בתחילת עונת 2015/2016 חתם וסט בסן אנטוניו ספרס על חוזה לעונה אחת.
לקראת עונת 2016/2017 חתם וסט בקבוצת גולדן סטייט ווריורס, והיה לו תפקיד מפתח בתור שחקן ספסל בעל ניסיון בזכיות הקבוצה באליפות ה-NBA בעונות 2016/2017 ו-2017/2018. ב-30 באוגוסט 2018, יום אחד לאחר יום הולדתו ה-38, הודיע וסט על פרישתו ממשחק.
סטטיסטיקת קריירה > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2003/2004 | ניו אורלינס | 71 | 1 | 13.1 | 0.474 | 0.000 | 0.713 | 4.2 | 0.8 | 0.4 | 0.4 | 3.8 |
| 2004/2005 | ניו אורלינס | 30 | 8 | 18.4 | 0.436 | 0.400 | 0.680 | 4.3 | 0.8 | 0.4 | 0.5 | 6.2 |
| 2005/2006 | ניו אורלינס | 74 | 74 | 34.1 | 0.512 | 0.273 | 0.843 | 7.4 | 1.2 | 0.8 | 0.9 | 17.1 |
| 2006/2007 | ניו אורלינס | 52 | 52 | 36.5 | 0.476 | 0.320 | 0.824 | 8.2 | 2.2 | 0.8 | 0.7 | 18.3 |
| 2007/2008 | ניו אורלינס | 76 | 76 | 37.8 | 0.482 | 0.240 | 0.850 | 8.9 | 2.3 | 0.8 | 1.3 | 20.6 |
| 2008/2009 | ניו אורלינס | 76 | 76 | 39.2 | 0.472 | 0.240 | 0.884 | 8.5 | 2.3 | 0.6 | 0.9 | 21.0 |
| 2009/2010 | ניו אורלינס | 81 | 81 | 36.4 | 0.505 | 0.259 | 0.865 | 7.5 | 3.0 | 0.9 | 0.7 | 19.0 |
| 2010/2011 | ניו אורלינס | 70 | 70 | 35.0 | 0.508 | 0.222 | 0.807 | 7.6 | 2.3 | 1.0 | 0.9 | 18.9 |
| 2011/2012 | אינדיאנה | 66 | 66 | 29.2 | 0.487 | 0.222 | 0.807 | 6.6 | 2.1 | 0.8 | 0.7 | 12.8 |
| 2012/2013 | אינדיאנה | 73 | 73 | 33.4 | 0.498 | 0.211 | 0.768 | 7.7 | 2.9 | 1.0 | 0.9 | 17.1 |
| 2013/2014 | אינדיאנה | 80 | 80 | 30.9 | 0.488 | 0.267 | 0.789 | 6.8 | 2.8 | 0.8 | 0.9 | 14.0 |
| 2014/2015 | אינדיאנה | 66 | 66 | 28.7 | 0.471 | 0.200 | 0.739 | 6.8 | 3.4 | 0.7 | 0.7 | 11.7 |
| 2015/2016 | סן אנטוניו | 78 | 19 | 18.0 | 0.545 | 0.429 | 0.788 | 4.0 | 1.8 | 0.6 | 0.7 | 7.1 |
| 2016/2017 | גולדן סטייט | 68 | 0 | 12.6 | 0.536 | 0.375 | 0.768 | 3.0 | 2.2 | 0.6 | 0.7 | 4.6 |
| 2017/2018 | גולדן סטייט | 73 | 0 | 13.7 | 0.571 | 0.375 | 0.759 | 3.3 | 1.9 | 0.6 | 1.0 | 6.8 |

| קריירה |  | 1,034 | 742 | 28.2 | 0.495 | 0.265 | 0.817 | 6.4 | 2.2 | 0.7 | 0.8 | 13.6 |
| אולסטאר |  | 2 | 0 | 15.0 | 0.545 | 0.000 | 0.000 | 3.5 | 0.5 | 0.5 | 0.0 | 6.0 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
סטטיסטיקת קריירה > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2004 | ניו אורלינס | 7 | 0 | 15.9 | 0.536 | 0.000 | 0.846 | 4.3 | 1.1 | 0.3 | 0.6 | 5.9 |
| 2008 | ניו אורלינס | 12 | 12 | 40.4 | 0.466 | 0.500 | 0.891 | 8.5 | 2.8 | 1.1 | 1.9 | 21.2 |
| 2009 | ניו אורלינס | 5 | 5 | 35.6 | 0.400 | 0.000 | 0.897 | 7.4 | 1.2 | 1.0 | 0.4 | 18.0 |
| 2012 | אינדיאנה | 11 | 11 | 37.8 | 0.446 | 0.000 | 0.818 | 8.5 | 2.0 | 0.7 | 0.5 | 15.3 |
| 2013 | אינדיאנה | 19 | 19 | 36.3 | 0.462 | 0.000 | 0.766 | 7.6 | 2.1 | 0.7 | 0.8 | 15.9 |
| 2014 | אינדיאנה | 19 | 19 | 36.2 | 0.494 | 0.200 | 0.705 | 6.7 | 3.9 | 0.7 | 0.8 | 15.1 |
| 2016 | סן אנטוניו | 10 | 0 | 17.6 | 0.455 | 0.500 | 0.556 | 3.7 | 1.3 | 0.6 | 0.7 | 5.8 |
| 2017 | גולדן סטייט | 17 | 0 | 13.0 | 0.576 | 0.500 | 0.778 | 2.7 | 2.1 | 0.4 | 0.8 | 4.5 |
| 2018 | גולדן סטייט | 18 | 0 | 9.7 | 0.600 | 0.500 | 1.000 | 2.1 | 1.8 | 0.3 | 0.6 | 3.3 |

| קריירה |  | 118 | 66 | 26.6 | 0.476 | 0.320 | 0.796 | 5.6 | 2.2 | 0.6 | 0.8 | 11.3 |
הערות שוליים

↑  מערכת אתר ערוץ הספורט, ‏ג'ינובילי ממשיך לעונה 14, דייויד ווסט יחתום, באתר ערוץ הספורט, 6 ביולי 2015
↑  "Warriors Sign Free Agent Forward David West". NBA.com. 9 ביולי 2016. נבדק ב-9 ביולי 2016. {{cite web}}:  (עזרה)
↑  דייוויד וסט מודיע על פרישה ממשחק, באתר הרשמי של ה-NBA,‏ 30 באוגוסט 2018
| --- | --- |
בקרת זהויות :  VIAF: 304985013   WorldCat (עם VIAF): 304985013
גנייזנאו (סיירת, 1906)

| --- | --- |

 תיאור כללי
 סוג אונייה:  סיירת משוריינת
 צי:  הצי הקיסרי הגרמני
 דגל הצי:  
 סדרה:  שרנהורסט
 ציוני דרך עיקריים
 מספנה:  אה.גה. וזר 
 תחילת הבנייה:  28 בדצמבר 1904
 הושקה:  14 ביוני 1906
 תקופת הפעילות:  6 במרץ 1908 – 8 בדצמבר 1914 (6 שנים)
 אחריתה:  הוטבעה בקרב איי פוקלנד
 מיקום:  52°46′00″S 56°03′30″W﻿ / ﻿52.76666667°S 56.05833333°W﻿ / -52.76666667; -56.05833333 
 מלחמות וקרבות:  מלחמת העולם הראשונה 
 מידות
 הֶדְחֶק:  12,985 טון
 אורך:  144.6 מ'
 רוחב:  21.6 מ'
 שוקע:  8.37 מ'
 נתונים טכניים
 מהירות:  22.5 קשר (42 קמ"ש)
 גודל הצוות:  764
 טווח שיוט:  8,900 ק"מ
 הנעה:  18 דוודי קיטור, 26,000 כוחות סוס,  המניעים 3 מדחפים
 אמצעי לחימה
 שריון:  חגורת שריון – 80–150 מ"מ   צריחי תותחים – 170 מ"מ   סיפון – 35–60 מ"מ   קזמטים – 130 מ"מ
 חימוש:  8 תותחים 210 מ"מ (8.2 אינץ')    6 תותחים 150 מ"מ (5.9 אינץ')    18 תותחים 88 מ"מ (3.5 אינץ')   4 צינורות טורפדו 450 מ"מ (17.7 אינץ')
 
SMS גנייזנאו (בגרמנית: SMS Gneisenau; ‏SMS – ראשי תיבות של Seiner Majestät Schiff, מגרמנית: אוניית הוד מלכותו) הייתה סיירת משוריינת של הצי הקיסרי הגרמני, שהשתייכה לסדרת הסיירות שרנהורסט. הספינה, שנקראה על שם קורבטת הבורג הקודמת באותו השם, הונחה ביוני 1904 במספנת AG Weser בברמן, הושקה ביוני 1906 ונכנסה לשירות במרץ 1908. היא הייתה חמושה בסוללה ראשית של שמונה תותחי 21 ס"מ (8.3 אינץ'), עלייה משמעותית בכוח האש בהשוואה לסיירות משוריינות גרמניות קודמות, והייתה לה מהירות מרבית של 22.5 קשרים (42 קמ"ש). גנייזנאו שירתה בתחילה עם הצי הגרמני בקבוצת הסיור הראשונה, אם כי שירותה שם היה מוגבל בגלל הפיתוח הבריטי של סיירת המערכה עד 1909, שהסיירות המשוריינות הפחות חזקות לא יכלו להילחם בו ביעילות.
בהתאם לכך, גנייזנאו שובצה בשייטת מזרח אסיה הגרמנית, שם הצטרפה לספינת האחות שלה שרנהורסט. שתי הסיירות היוו את ליבת השייטת, שכללה כמה סיירות קלות. במהלך ארבע השנים הבאות סיירה גנייזנאו בנחלות הקולוניאליות של גרמניה באסיה ובאוקיינוס השקט. היא גם סיירה בנמלים זרים כדי להראות את הדגל ועקבה אחר אירועים בסין במהלך מהפכת שינהאי ב-1911. לאחר פרוץ מלחמת העולם הראשונה ביולי 1914, חצתה שייטת מזרח אסיה, בפיקודו של ויצה-אדמירל מקסימיליאן פון שפה, את האוקיינוס השקט אל החוף המערבי של אמריקה הדרומית, ועצרה כדי לאפשר לגנייזנאו ושרנהורסט לתקוף את פולינזיה הצרפתית בהפגזת פפאטה בספטמבר.
לאחר שהגיעה לחופי צ'ילה, שייטת מזרח אסיה נתקלה והביסה שייטת בריטית בקרב קורונל; במהלך הפעולה, גנייזנאו השביתה את הסיירת המשוריינת הבריטית אה"מ מונמאות', שהוטבעה לאחר מכן על ידי הסיירת הקלה הגרמנית נירנברג. התבוסה גרמה לאדמירליות הבריטית לנתק שתי סיירות מערכה כדי לצוד ולהשמיד את הטייסת של שפה, שאותה הם ביצעו בקרב איי פוקלנד ב-8 בדצמבר 1914. גנייזנאו טבעה באובדן חיים כבד, אם כי 187 מאנשי הצוות שלה חולצו על ידי הבריטים.
תכנון

שתי הסיירות מסדרת שרנהורסט הוזמנו כחלק מתוכנית הבנייה הימית שנקבעה בחוק הצי השני משנת 1900, שקרא לכוח של ארבע עשרה סיירות משוריינות. הספינות סימנו עלייה משמעותית בכוח הקרב על פני קודמותיהן, מסדרת רון, בהיותן חמושות ומשוריינות יותר. שיפורים אלה נעשו כדי לאפשר לשרנהורסט וגנייזנאו להילחם במערך הקרב אם יתעורר צורך בכך, יכולת המתבקשת על ידי המחלקה הכללית.
גנייזנאו הייתה באורך כולל של 144.6 מטר (474 רגל 5 אינץ') והיה לה רוחב של 21.6 מ' (70 רגל 10 אינץ') ושוקע של 8.37 מ' (27 רגל 6 אינץ'). הדחק האונייה היה 11,616 טון (11,433 טון ארוך) כמתוכנן ו-12,985 טון (12,780 טון ארוך) במעמס מלא. היא הונעה על ידי שלושה מנועי קיטור בעלי הרחבה משולשת עם קיטור שסופק על ידי שמונה עשר דוודי צינור מים על בסיס פחם. מערכת ההנעה שלה דורגה להפיק 26,000 כוחות סוס (19,000 קילוואט) למהירות מרבית של 22.5 קשרים (41.7 קמ"ש). היה לה טווח שיוט של 4,800 מיילים ימיים (8,900 ק"מ) במהירות של 14 קשרים (26 קמ"ש). הצוות של גנייזנאו כלל 38 קצינים ו-726 מלחים.
החימוש הראשי של גנייזנאו כלל שמונה תותחי SK L/40 בקוטר 21 ס"מ (8.3 אינץ'), ארבעה בצריחי תותחים תאומים, אחד מקדימה ואחד אחורה של המבנה העילי המרכזי בקו המרכז, וארבעת הנותרים מותקנים בקזמטים בודדים. החימוש המשני כלל שישה תותחי SK L/40 בקוטר 15 ס"מ (5.9 אינץ'), גם בקזמטים בודדים שהוצבו בסיפון מתחת לקזמטים של הסוללה הראשית. ההגנה מפני סירות טורפדו סופקה על ידי סוללה של שמונה עשר תותחי 8.8 ס"מ (3.5 אינץ') SK L/35 שהותקנו בקזמטים. היא הייתה מצוידת גם בארבעה צינורות טורפדו שקועים באורך 45 ס"מ (17.7 אינץ'). אחד הורכב בחרטום, אחד בכל צד רוחב, והרביעי הונח בירכתיים.
הספינה הייתה מוגנת על ידי חגורת שריון בעובי 15 סנטימטרים (5.9 אינץ') של שריון קרופ, אשר הצטמצם ל-8 סנטימטרים (3.1 אינץ') לפני ומאחורי המצודה המרכזית. היה לה סיפון משוריין בעובי 3.5–6 סנטימטרים (1.4–2.4 אינץ'), כשהשריון הכבד יותר מגן על חדרי המנועים והדוודים ומחסני התחמושת של הספינה. צריחי התותחים בקו המרכז היו עם דפנות בעובי 18 סנטימטרים (7.1 אינץ'), בעוד שצריחי הכנף קיבלו 15 ס"מ של הגנת שריון. סוללת הקזמטים המשנית הייתה מוגנת על ידי רצועת שריון בעובי 13 סנטימטרים (5.1 אינץ').
היסטוריית שירות

גנייזנאו הייתה האונייה הראשונה בסדרה שהוזמנה, ב-8 ביוני 1904; היא הונחה במספנת AG Weser בברמן ב-28 בדצמבר תחת מספר הבנייה 144. שביתה ממושכת של עובדי המספנה עיכבה את בניית כלי השיט, ואיפשרה את השקתה של שרנהורסט ראשונה ובכך להיות הספינה המובילה של הסדרה. בטקס ההשקה של גנייזנאו, ב-14 ביוני 1906, היא קיבלה את השם גנייזנאו, לכבוד קורבטת הבורג הקודמת גנייזנאו, על ידי גנרל אלפרד פון שליפן, ראש המטה הכללי. הספינה עברה לווילהלמסהאפן לצורך התאמה והוכנסה לצי ב-6 במרץ 1908, לפני שהחלו בניסויים ימיים ב-26 במרץ. אלה נמשכו עד 12 ביולי, אז הצטרפה גנייזנאו לקבוצת הסיור הראשונה, שייטת הסיור של צי הים הפתוח במהלך תקופה זו, קפיטן צור זי פרנץ פון היפר שימש כמפקד הראשון של הספינה.
בזמן שירותה בקבוצת הסיור הראשונה, גנייזנאו השתתפה בשגרת האימונים הרגילה בזמן שלום עם הצי. היא השתתפה בשייט צי גדול באוקיינוס האטלנטי יחד עם שייטות אוניות המערכה של צי הים הפתוח מיד לאחר סיום הניסויים. הנסיך היינריך לחץ לשייט כזה בשנה הקודמת, בטענה שהוא יכין את הצי לפעילות מעבר לים וישבור את המונוטוניות של האימונים במימי גרמניה. השייט הגיע בזמן שהמתיחות עם בריטניה על מרוץ החימוש הימי האנגלו-גרמני המתפתח היה גבוה, אם כי לא התרחשו תקריות כתוצאה מכך. הצי עזב את קיל ב-17 ביולי, עבר דרך תעלת הקייזר וילהלם לים הצפוני, והמשיך לאוקיינוס האטלנטי. הצי חזר לגרמניה ב-13 באוגוסט. תמרוני הסתיו נמשכו בין 27 באוגוסט ל-12 בספטמבר, ולאחר מכן הוחלף היפר על ידי קפיטן צור זי קונרד טרומלר.
שנת 1909 עקבה אחר דפוס דומה, עם שתי הפלגות נוספות באוקיינוס האטלנטי, הראשונה בפברואר ומרץ והשנייה ביולי ואוגוסט. המסע האחרון כלל ביקור בספרד. בהמשך השנה, גנייזנאו והסיירת הקלה המבורג ליוו את הקייזר וילהלם השני על סיפון היאכטה שלו, הוהנצולרן, בביקור אצל הצאר ניקולאי השני, קיסר רוסיה מול חופי פינלנד. גנייזנאו זכתה בפרס ה-Kaiser's Schießpreis (פרס ירי) על ירי מצוין בקרב סיירות משוריינות לשנת האימונים 1908–1909. המחצית הראשונה של השנה שלאחר מכן עברה ללא אירועים עבור גנייזנאו, וביולי היא השתתפה בשייט צי לנורווגיה. ב-8 בספטמבר הוקצתה הספינה מחדש לשייטת מזרח אסיה וקפיטן צור זי לודולף פון אוזלר קיבל את הפיקוד על הספינה לצורך הפריסה. עד אז, הצי המלכותי הבריטי החל להפעיל את סיירות המערכה החדשות שלהם, שעלו משמעותית על סיירות משוריינות כמו גנייזנאו, אך הפיקוד הגרמני החליט שעדיין ניתן להשתמש בספינה כדי לחזק את שייטת הסיירות הקולוניאלית של גרמניה.
היסטוריית שירות > מלחמת העולם הראשונה

כשפרצה מלחמת העולם הראשונה, שייטת מזרח אסיה כללה את שרנהורסט, גנייזנאו, אמדן, נירנברג ולייפציג. באותה העת, נירנברג חזרה מהחוף המערבי של ארצות הברית, שם לייפציג בדיוק החליפה אותה ואילו אמדן עדיין הייתה בצ'ינגדאו. ב-6 באוגוסט 1914, שרנהורסט, גנייזנאו, אוניית האספקה טיטאניה, ונושאת הפחם היפנית פוקוקו מארו עדיין היו בפונאפ. שפה הוציא פקודות להחזיר את הסיירות הקלות, שהתפזרו בהפלגות ברחבי האוקיינוס השקט. נירנברג הצטרפה לשפה באותו יום, וביום שלאחריו העביר שפה את ספינותיו לאי פגאן שבאיי מריאנה הצפוניים, נחלה גרמנית במרכז האוקיינוס השקט. שפה יצא לפגאן בלילה, בלי פוקוקו מארו, כדי להימנע מכך שהצוות היפני יבגוד בתנועותיו.
כל נושאות הפחם הזמינות, ספינות האספקה וספינות הנוסעים נצטוו לפגוש את שייטת מזרח אסיה בפגאן אמדן הצטרפה לשייטת שם ב-12 באוגוסט. סיירת העזר פרינץ אייטל פרידריך הצטרפה לאניותיו של שפה גם שם. ארבע הסיירות, בליווי פרינץ אייטל פרידריך וכמה נושאות פחם, עזבו אז את מרכז האוקיינוס השקט, לכיוון צ'ילה. ב-13 באוגוסט, קומודורה קרל פון מילר, קפטן אמדן, שכנע את שפה לנתק את ספינתו כפושטת מסחר. ארבעת הסיירות, בליווי פרינץ אייטל פרידריך וכמה נושאות פחם, לאחר מכן עזבו את פגאן ב-15 באוגוסט, לכיוון צ'ילה. בדרך לאטול אנווטאק באיי מרשל למחרת בבוקר, אמדן עזבה את המערך עם אחת מנושאות הפחם. הספינות הנותרות שוב הטעינו פחם לאחר הגעתם לאנווטאק ב-20 באוגוסט.
כדי לעדכן את הפיקוד העליון הגרמני, ב-8 בספטמבר שלח שפה את נירנברג להונולולו כדי לשלוח הודעה דרך מדינות נייטרליות. נירנברג חזרה עם חדשות על לכידת בעלות הברית את סמואה הגרמנית, שהתרחשה ב-29 באוגוסט. שרנהורסט וגנייזנאו הפליגו לאפיה כדי לחקור את המצב. שפה קיווה לתפוס ספינת מלחמה בריטית או אוסטרלית בהפתעה, אך עם הגעתו ב-14 בספטמבר, הוא לא מצא אוניות מלחמה בנמל. ב-22 בספטמבר, שרנהורסט ושאר שייטת מזרח אסיה הגיעו למושבה הצרפתית פפאטה. הגרמנים תקפו את המושבה, ובקרב פפאטה שלאחר מכן, הם הטביעו את סירת התותחים הצרפתית זיליי. הספינות היו תחת אש מסוללות החוף הצרפתיות אך לא נפגעו. פחד ממוקשים בנמל מנע משפה להיכנס לנמל כדי לתפוס את הפחם, שהציתו הצרפתים.
עד 12 באוקטובר, שרנהורסט ושאר השייטת הגיעה לאי הפסחא. שם הצטרפו אליהם דרזדן ולייפציג, שהפליגו ממימי אמריקה, ב-12 וב-14 באוקטובר, בהתאמה. לייפציג הביאה איתה עוד שלוש נושאות פחם. לאחר שבוע באזור יצאו הספינות לצ'ילה היבשתית. בערב 26 באוקטובר, שרנהורסט ושאר השייטת יצאו ממאס א פוירה, צ'ילה, ופנו מזרחה, והגיעו לוולפראיסו ב-30 באוקטובר. ב-1 בנובמבר למד שפה מפרינץ אייטל פרידריך שהסיירת הקלה הבריטית אה"מ גלאזגו עגנה בקורונל יום קודם לכן, אז הוא פנה לכיוון הנמל כדי לנסות לתפוס אותה לבד.
היסטוריית שירות > מלחמת העולם הראשונה > קרב קורונל

לבריטים היו משאבים מועטים להתנגד לשייטת הגרמנית מול חופי אמריקה הדרומית. אדמירל משנה כריסטופר קראדוק פיקד על הסיירות המשוריינות גוד הופ מונמאות', גלאזגו, וסיירת הסוחר החמושה אוטרנטו. השייטת תוגברה על ידי אוניית המערכה הפרה-דרדנוט קאנופוס והסיירת המשוריינת דיפנס. אולם האחרונה לא הגיעה אלא לאחר קרב קורונל. קאנופוס הושארה מאחור על ידי קראדוק, שכנראה חש שמהירותה האיטית תמנע ממנו להביא את הספינות הגרמניות לידי קרב.
שייטת מזרח אסיה הגיעה ליד קורונל ב-1 בנובמבר אחר הצהריים; להפתעתו של שפה, הוא נתקל בגוד הופ, מונמאות' ואוטרנטו בנוסף לגלאזגו. קאנופוס עדיין הייתה כ-300 מיל ימי (560 קילומטרים; 350 מיל) מאחור, עם נושאות הפחם הבריטיות. בשעה 16:17, גאלזגו הבחינה בספינות הגרמניות. קראדוק יצר מערך קרב עם גוד הופ בראש, ואחריה מונמאות', גלאזגו ואוטרנטו מאחור. שפה התרחק מהכוח הבריטי עד שהשמש ירדה והיתרון הבריטי הפך לחיסרון: השמש כבר לא סינוורה את הגרמנים, אך היה די אור כדי שצלליותיהן של האוניות הבריטיות יהיו ברורות מאוד מול השקיעה קראדוק הבין את חוסר התועלת של אוטרנטו במערך הקרב וניתק אותה מהטור.
עד השעה 18:07 הצטמצם המרחק בין שתי השייטות ל-13,500 מטרים (44,300 רגל) ושפה הורה לספינותיו לפתוח באש כעבור שלושים דקות; כל ספינה ירתה על הספינה מולה בקו הבריטי. שרנהורסט ירתה בגוד הופ ופגעה בה במטח השלישי, בין צריח התותח הקדמי שלה למגדל הניווט שלה והציתה אש גדולה. לאחר שהתותחנים הגרמנים מצאו את הטווח, הם החלו לירות במהירות, עם מטח אחד של פגזים עתירי נפץ כל חמש עשרה שניות. אובר-לויטננט צור זי קנופ, קצין האיתור על סיפון שרנהורסט, דיווח כי "ניתן היה להבחין בפגיעות מתמשכות... באמצע הספינה נפגעה גוד הופ שוב ושוב, וכתוצאה מכך שריפה השתוללה באונייה... החללים הפנימיים של חלק זה של הספינה עלו באש, שניתן היה לראות מבעד לאשנבים, בוערת בבהירות."
בינתיים, גלאזגו החלה לירות הן על שרנהורסט והן על גנייזנאו, מכיוון שלא יכלה יותר לירות בסיירות הקלות הגרמניות. אחד הפגזים שלה בגודל 4 אינץ' (102 מ"מ) פגע בשרנהורסט בחזית אך לא הצליח להתפוצץ. עד 18:50, מונמאות' ניזוקה קשות על ידי גנייזנאו ויצאה מהטור; גנייזנאו הצטרפה אפוא לשרנהורסט במאבק בגוד הופ. במקביל, נירנברג סגרה לטווח נקודתי של מונמאות' וירתה לעברה מטחי פגזים. בשעה 19:23 השתתקו התותחים של גוד הופ בעקבות שני פיצוצים גדולים; התותחנים הגרמנים הפסיקו את האש זמן קצר לאחר מכן. גוד הופ נעלמה בחושך. שפה הורה לסיירות הקלות שלו לסגור את הטווח עם יריביו החבוטים ולסיים אותם בטורפדו, בעוד הוא לקח את שרנהורסט וגנייזנאו דרומה יותר כדי לצאת מהדרך.
גלאזגו נאלצה לנטוש את מונמאות' לאחר 19:20 כשהסיירות הקלות הגרמניות התקרבו, לפני שנמלטה דרומה ונפגשה עם קאנופוס. סערה מנעה מהגרמנים לגלות את מונמאות', אך בסופו של דבר היא התהפכה וטבעה ב-20:18. יותר מ-1,600 אנשי צוות נהרגו בטביעת שתי הסיירות המשוריינות, כולל קראדוק. האבדות הגרמניות היו זניחות. עם זאת, הספינות הגרמניות הוציאו יותר מ-40 אחוזים מאספקת התחמושת שלהם. שרנהורסט נפגעה פעמיים במהלך הקרב, אך שני הפגזים לא הצליחו להתפוצץ. הפגיעה השנייה עברה בארובה השלישית שלה ולא התפוצצה; היא נפגעה מרסיסי פגז שפגעו במערך האנטנות האלחוטיות שלה. היא לא ספגה נפגעים והפציעות הגרמניות היחידות היו שני פצועים קל על סיפון גנייזנאו.